Zagreb, 8. svibnja 2025.

**PRAVILA NAGRADNE IGRE**

Nagradna igra Mastercarda i Udruge HURA! „Mastercard te nagrađuje na DK2025“

(dalje u tekstu: Pravila)

**Članak 1.**

Prema ovim Pravilima, društvo VAL GRUPA KOMUNIKACIJE d.o.o. sa sjedištem na adresi Ulica grada Vukovara 269D, 10000 Zagreb, OIB: 81877196963, koju zastupa direktor Mario Aunedi Medek (dalje u tekstu: **Priređivač**), priređuje nagradnu igru Udruge HURA! i Mastercarda naziva „Mastercard te nagrađuje na DK2025“

Izrazi koji se koriste u ovim Pravilima, a imaju rodno značenje, koriste se neutralno i odnose se jednako na muški i ženski rod.

**Članak 2.**

Svrha nagradne igre je ostvarivanje promidžbenih učinaka za Mastercard i Udrugu HURA!.

**Članak 3.**

Nagradna igra Udruge HURA! i Mastercarda „Mastercard te nagrađuje na DK2025“ održava se u razdoblju od 15.5.2025. do 17.5.2025., u sklopu nacionalnog festivala tržišnog komuniciranja Dani komunikacija 2025. (DK2025), u Rovinju. Za sudjelovanje u nagradnoj igri potrebno je tijekom trajanja festivala na šankovima unutar hotela Lone (Lobby bar i Conference bar), Eden beach baru ili Food Trucku, platiti bilo koji račun Mastercard karticom, bez obzira na iznos. Na poleđinu računa potrebno je upisati svoje ime i prezime, e-mail adresu i broj mobitela, te takav račun ubaciti u kutije za nagradnu igru koje će biti postavljene na šankovima unutar hotela Lone.

Pravila nagradne igre bit će dostupna na mrežnoj stranici festivala DK2025: www.danikomunikacija.hr.

**Članak 4.**

Fond nagrada u nagradnoj igri Udruge HURA! i Mastercarda „Mastercard te nagrađuje na DK2025“ koja se održava od 15.5.2025. do 17.5.2025., iznosi ukupno 2.650,00 eura i sastoji se od 2 nagrade:

1 x dvije kotizacije za festival Dani komunikacija 2026. (DK2026) u vrijednosti 1.450 eura

i

1 x Priceless.com iskustvo „Slavonski ekskluzivni odmor za dvije osobe“, iskoristivo do 31.12.2025., u vrijednosti 1.200,00 eura, koje uključuje:

* Dva noćenja u hotelu Sax-Win s jacuzzijem i kontinentalnim doručkom
* Degustaciju vina u vinarijama Galić i Soldo
* Večere u restoranima Zlatni Lug i Slavonska Kuća
* Masažu za dvoje
* Dvosatnu vožnju quadom kroz UNESCO geopark Papuk
* Penjanje po stijenama uz stručnog vodiča

Nagrade nije moguće zamijeniti za novac, odnosno nije moguće tražiti dodjelu nagrade različite od onih utvrđenih Pravilima, ili isplatu nagrade u gotovini, na drugoj kreditnoj ili debitnoj kartici i sl.

Priređivač se obvezuje 5% utvrđene vrijednosti nagradnog fonda prije početka nagradne igre uplatiti u korist Hrvatskog crvenog križa.

**Članak 5.**

Pravo sudjelovanja u nagradnoj igri imaju sve punoljetne fizičke osobe s prebivalištem u Republici Hrvatskoj koje tijekom trajanja nagradne igre, točnije u razdoblju od 15.5.2025. u 13:00 sati do 17.5.2025. u 19:00 sati, izvrše kupnju Mastercard karticom na festivalskoj lokaciji Dani komunikacija 2025. u Rovinju (na šankovima unutar hotela Lone (Lobby bar i Conference bar), Eden beach baru ili Food Trucku). Nije propisan minimalan iznos potrošnje, a svi računi, neovisno o iznosu, ulaze u nagradnu igru.

Za sudjelovanje je potrebno na poleđinu računa upisati sljedeće podatke: ime i prezime, e-mail adresu te broj mobitela, i tako ispunjen račun ubaciti u za to predviđenu kutiju za nagradnu igru na lokaciji festivala.

Svaki sudionik može sudjelovati s neograničenim brojem valjano ispunjenih računa, ali se isti račun može prijaviti samo jednom. Ponovna prijava istog računa neće biti prihvaćena.

Pravila nagradne igre bit će dostupna na mrežnoj stranici festivala DK2025: www.danikomunikacija.hr.

Sudjelovanjem u nagradnoj igri sudionici daju privolu za obradu osobnih podataka u svrhu provođenja nagradne igre, sukladno pravilima o zaštiti privatnosti.

**Članak 6.**

Sve ispravno ispunjene i valjane prijave, predane u predviđenom razdoblju od 15.5.2025. u 13:00 sati do 17.5.2025. u 19:00 sati, bit će uključene u fizičko izvlačenje koje će se provesti metodom slučajnog odabira izvlačenjem prijava iz kutije.

Javno izvlačenje dobitnika nagrada održat će se u subotu, 17.5.2025. u 20:00 sati na lokaciji festivala Dani komunikacija 2025. u Rovinju uz nazočnost tročlane komisije (Helena Fuker, Udruga HURA!, Ema Huskić, Mastercard, Stella Antunović, Val grupa komunikacije). Kuponi iz obje kutije bit će sakupljeni na jedno mjesto gdje će se održati nagradno izvlačenje. Prihvatit će se samo računi popunjeni sa svim traženim podacima (ime, prezime, e-mail adresa, broj telefona) i koji su plaćeni Mastercard karticom. U nagradnoj igri bit će izvučeno dvoje dobitnika, uz raspored nagrada:

1. dvije kotizacije za DK2026
2. priceless.com iskustvo Slavonski ekskluzivni odmor za dvije osobe (iskoristivo do 31.12.2025.)

Tijekom izvlačenja vodit će se zapisnik koji će biti potpisan od strane svih članova komisije i dostavljen Ministarstvu financija u roku od 8 dana od dana izvlačenja.

Komisija će prilikom izvlačenja provjeriti ispunjava li izvučeni dobitnik sve uvjete iz Pravila. Ako neki od izvučenih ne ispunjava uvjete, njihova prijava će se evidentirati u zapisniku, ali neće biti javno objavljeni kao dobitnici. Izvlačenje će se tada nastaviti dok se ne izvuče prijava koja u potpunosti ispunjava sve uvjete za sudjelovanje.

**Članak 7.**

Dobitnici nagrada bit će obaviješteni putem e-maila s adrese **info@danikomunikacija.com**, u roku od 8 (osam) dana od dana izvlačenja. U toj obavijesti dobitnici će dobiti sve potrebne informacije o načinu preuzimanja i iskorištavanja nagrade.

Sudionici nagradne igre sudjelovanjem pristaju na prikupljanje i obradu svojih osobnih podataka u svrhu provedbe nagradne igre. U slučaju da budu izvučeni kao dobitnici, pristaju na objavu svojih osobnih podataka (ime i prezime) u svrhu informiranja javnosti o rezultatima nagradne igre, sukladno članku 15. ovih Pravila.

**Članak 8.**

Dobitnik u nagradnoj igri, koji je ispunio uvjete utvrđene ovim Pravilima, treba preuzeti nagradu u roku 30 (trideset) dana od dana primitka pisane obavijesti o dobivenoj nagradi.

Po isteku roka iz stavka 1. ovog članka, Priređivač će u roku od daljnjih 8 (osam) pisano obavijestiti dobitnika koji nije preuzeo nagradu, o dobitku i pravu da ga preuzme u naknadnom roku od 15 (petnaest) dana.

Po isteku tog naknadnog roka dobitnik koji nije preuzeo nagradu gubi pravo preuzimanja ostvarene nagrade, a Priređivač će popis nepreuzetih nagrada dostaviti Ministarstvu financija.

**Članak 9.**

Trenutkom preuzimanja nagrade, odnosno potpisom potvrde o preuzimanju nagrade, prestaju sve daljnje obveze Priređivača nagradne igre prema dobitniku.

Priređivač će u roku od osam dana nakon isteka roka za podizanje nagrada dostaviti Ministarstvu financija podatke o dobitnicima nagrada vrjednijih od 663,61 euro, naziv i vrijednost nagrade, te dokaz o preuzimanju nagrade.

**Članak 10.**

U slučaju da se u nagradnu igru uključi manje sudionika od broja nagrada koje su predviđene nagradnim fondom, dodijelit će se onoliko nagrada koliko je u nagradnoj igri sudjelovalo sudionika, dok će nagradni fond u vrijednosti većoj od 663,61 eura koji nakon završetka nagradne igre nije podijeljen biti prodan na javnom natječaju, sukladno odredbama Općeg poreznog zakona, a sredstva ostvarena prodajom bit će uplaćena u korist državnog proračuna u roku od 90 (devedeset) dana od dana isteka roka za preuzimanje nagrada.

**Članak 11.**

Nagradna igra može se prekinuti samo u slučaju da nastupe okolnosti za koje Priređivač nije odgovoran, odnosno koje nije mogao spriječiti, otkloniti ili izbjeći. Sudionici će o prekidu nagradne igre niti obaviješteni putem službenih komunikacijskih kanala organizatora.

**Članak 12.**

U nagradnoj igri ne mogu sudjelovati zaposlenici Priređivača, odnosno VAL GRUPA KOMUNIKACIJE d.o.o. i članovi njihova uže obitelji, kao ni zaposlenici Udruge HURA! te članovi njihove uže obitelji.

**Članak 13.**

Sudionik koji sudjeluje u nagradnoj igri prihvaća prava i obaveze iz ovih Pravila.

Pravila počinju vrijediti nakon što Ministarstvo financija na njih dade suglasnost i nakon što uz navođenje klase, urudžbenog broja i datuma suglasnosti budu objavljena.

**Članak 14.**

U slučaju spora između Priređivača i sudionika ove nagradne igre nadležan je Općinski sud u Zagrebu.

**Članak 15.**

Sudjelovanjem u nagradnoj igri, odnosno ubacivanjem računa s osobnim podacima (ime, prezime, e-mail adresa, broj mobitela) u kutiju, sudionici daju privolu za obradu tih podataka u svrhu provedbe nagradne igre. Osobni podaci prikupljeni tijekom nagradne igre koristit će se isključivo za:

* provođenje nagradne igre, uključujući izvlačenje dobitnika,
* objavu imena i prezimena dobitnika radi informiranja javnosti o rezultatima nagradne igre,
* kontaktiranje dobitnika radi obavijesti o osvojenim nagradama i načinu njihova preuzimanja.

Pravna osnova za ovu obradu je privola sudionika, kao i zakonska obveza priređivača da vodi evidenciju o dobitnicima, što uključuje dostavu zapisnika o izvlačenju Ministarstvu financija.

Osobni podaci sudionika koji nisu izvučeni kao dobitnici bit će uništeni najkasnije 30 dana nakon završetka nagradne igre. Podaci dobitnika čuvat će se u skladu sa zakonskim obvezama, uključujući čuvanje zapisnika o izvlačenju koji sadrži njihove podatke, a koji se dostavlja Ministarstvu financija.

VAL GRUPA KOMUNIKACIJE d.o.o. poštuje Vašu privatnost i sigurnost Vaših osobnih podataka te se obvezuje na zaštitu Vaših osobnih podataka u skladu s Općom uredbom o zaštiti podataka (EU) 2016/679.

Društvo VAL GRUPA KOMUNIKACIJE d.o.o. se obvezuje da osobne podatke neće otkrivati trećim osobama, osim osobnih podataka dobitnika koji će se dijeliti s Ministarstvom financija Republike Hrvatske te osobnih podataka sudionika koji će se dijeliti s društvima izričito naznačenim u ovom čl. 15. Pravila.

Priređivač će poduzeti sve razumno potrebne mjere da bi osigurao da se osobni podaci sudionika u nagradnoj igri obrađuju i koriste na siguran način i u suglasnosti s primjenjivim zakonodavstvom.

KLASA: UP/I-460-02/25-01/182

URBROJ: 513-07-21-01-25-2

Zagreb, 08. svibnja 2025.